S-3448/2020

Mál þetta, sem dómtekið var 18. júní síðastliðinn, var höfðað með ákæru lögreglustjórans á höfuðborgarsvæðinu, 19. maí síðastliðinn, á hendur X, kt. [...], [...], og öðrum manni en þáttur hans var skilinn frá þætti ákærða fyrir dómtöku málsins, „fyrir eftirtalin hegningar- og sérrefsilagabrot:

I.

1. Á hendur ákærðu báðum fyrir þjófnað með því að hafa, á tímabilinu frá sunnudeginum 9. febrúar 2020 til þriðjudagsins 11. febrúar 2020, í félagi brotist tvívegis inn í húsnæði Háskóla Íslands, að [...] í Reykjavík, og stolið úr skrifstofum og kennslurýmum húsnæðisins eftirtöldum munum að samtals áætluðu verðmæti 1.044.534 kr.

Munanúmer Lýsing Verðmæti 513222 Töng. 2.100 kr.

513235 Apple Ipad spjaldtölva. 66.150 kr.

513237 Lenovo Think Pad fartölva. 70.000 kr.

513239 Dell fartölva. 70.000 kr.

513261 Asus fartölva. 70.000 kr.

513262 Lenovo Think Pad fartölva. 70.000 kr.

513264 Hátalarasnúra, rafmagnssnúra. 7.000 kr.

513265 Roland Cube- 30 bassabox. 21.000 kr.

514280 Ipad spjaldtölva. 66.150 kr.

514281 Ipad spjaldtölva. 66.150 kr.

514493 Lyklaborð. 3.500 kr.

514372 IMac borðtölva. 172.340 kr.

514373 Imac borðtölva. 220.144 kr.

Samtals 1.044.534 kr.

Telst þetta varða við 244. gr. almennra hegningarlaga nr. 19/1940.

II.

Á hendur ákærða X fyrir eftirtalin hegningar- og sérrefsilagabrot:

2. Fíkniefnalagabrot með því að hafa, fimmtudaginn 13. febrúar 2020, haft í vörslum sínum 0,68 gaf maríhúana, sem fannst við líkamsleit lögreglu á ákærða er hann var handtekinn í kjölfar máls í ákærulið nr. 1, í bifreiðinni [...]á Snorrabraut í Reykjavík.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Stórfellt brot í nánu sambandi, gegn B, kt. [...], þáverandi maka ákærða, með því að hafa, fimmtudaginn 19. júlí 2018, á heimili þeirra að [...]í [...], tekið B hálstaki aftan frá með þeim afleiðingum að hún missti meðvitund um nokkra stund og hlaut grunnan marblett vinstramegin á hálsi og roða á húð hægra megin.

Telst þetta varða við 2. mgr., sbr. 1. mgr. 218. gr. b. almennra hegningarlaga nr. 19/1940.

4. Fíkniefnalagabrot með því að hafa, fimmtudaginn 20. júní 2019, haft í vörslum sínum, að [...]í Reykjavík, 3,74 gaf amfetamíni sem fannst við líkamsleit lögreglu á ákærða og lagt var hald á.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

5. Umferðarlagabrot með því að hafa, fimmtudaginn 8. ágúst 2019, ekið bifreiðinni [...], sem var án skráningarmerkja, án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist 440 ng/ml af amfetamíni og 60 ng/ml af metamfetamíni) austur Vínlandsleið í Reykjavík, uns lögregla stöðvaði aksturinn við Vínlandsleið nr. 6- 8.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 17. gr. reglugerðar um skráningu ökutækja nr. 751/2003, sbr. 72. gr. og 1. mgr. 94. gr. umferðarlaga nr. 77/2019.

6. Þjófnað með því að hafa, laugardaginn 17. ágúst 2019, stolið, úr verslun Bónus að Laugavegi 59 í Reykjavík, 26 pökkum af lýsistöflum að samtals söluverðmæti 62.348 kr.

Telst þetta varða við 244. gr. almennra hegningarlaga nr. 19/1940.

7. Þjófnað með því að hafa, miðvikudaginn 11. september 2019, stolið, úr verslun Bónus að Laugavegi 59 í Reykjavík, koffínvatni að söluverðmæti 109 kr.

Telst þetta varða við 244. gr. almennra hegningarlaga nr. 19/1940.

8. Þjófnað með því að hafa, þriðjudaginn 8. október 2019, stolið bensínknúnu léttu bifhjóli í eigu A, kt. [...], en ákærði tók bifhjólið og ók því á brott þar sem því var lagt utandyra við [...]í Reykjavík.

Telst þetta varða við 244. gr. almennra hegningarlaga nr. 19/1940.

9. Fíkniefnalagabrot með því að hafa, mánudaginn 21. október 2019, að [...]í Reykjavík, haft í vörslum sínum 0,14 gaf maríhúana, sem fannst við líkamsleit lögreglu á ákærða og lagt var hald á.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

10. Þjófnað með því að hafa, mánudaginn 11. nóvember 2019, stolið, úr bifreiðinni [...], þar sem henni var lagt í bifreiðastæði í bílastæðahúsi við Geirsgötu 2 í Reykjavík, þrífót að óþekktu verðmæti og 50.000 kr. í reiðufé.

Telst þetta varða við 244. gr. almennra hegningarlaga nr. 19/1940.

11. Þjófnað með því að hafa, þriðjudaginn 12. nóvember 2019, farið í heimildarleysi inn í gistiheimilið B2 Apartments að [...] í Reykjavík, en ákærði opnaði læstar dyr hússins með lykli sem hann tók úr póstkassa við hlið dyranna, brotið upp læsingu á skáp í eldhúsi á 1. hæð hússins og stolið þaðan húslykli og 300 kr. og stolið af 1. hæð hússins skrúfjárni, sporjárni og Hitachi slípirokk, allt að óþekktu verðmæti, en lögregla fann framangreint skrúfjárn og sporjárn í fórum ákærða sem lagt var hald á.

Telst þetta varða við 244. gr. almennra hegningarlaga nr. 19/1940.

12. Nytjastuld og umferðarlagabrot með því að hafa, þriðjudaginn 12. nóvember 2019, í heimildarleysi tekið létt bifhjólið [...], úr bílageymslu að [...]í Reykjavík, og ekið því án skráningarmerkja og sviptur ökurétti út úr bílageymslunni.

Telst þetta varða við 1. mgr. 259. gr. almennra hegningarlaga nr. 19/1940, 1. mgr. 58. gr., sbr. 1. mgr. 95. gr., umferðarlaga nr. 77/2019 og 1. mgr. 17. gr. reglugerðar um skráningu ökutækja nr. 751/2003, sbr. 72. gr. og 1. mgr. 94. gr. umferðarlaga nr. 77/2019.

13. Hylmingu, vopna- og fíkniefnalagabrot með því að hafa, þriðjudaginn 12. nóvember 2019, haft í vörslum sínum, utandyra við [...] í Reykjavík, Mate X 250 reiðhjól, sem stolið var þann sama dag að [...]í Reykjavík og ákærða mátti vera ljóst að væri aflað með refsiverðum hætti, og haft í vörslum sínum utandyra við [...]í Reykjavík þar sem lögregla handtók ákærða, 0,73 gaf maríhúana og 4 hnífa sem fannst við líkamsleit lögreglu á ákærða og lagt var hald á.

Telst þetta varða við 1. mgr. 254. gr. almennra hegningarlaga, en til vara við 4. mgr. 264. gr. sömu laga, 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 30. gr., sbr. 36. gr., vopnalaga nr. 16/1998.

14. Þjófnað með því að hafa, mánudaginn 20. janúar 2020, stolið létt bifhjólinu [...] að áætluðu verðmæti 150.000 kr. úr bílageymslu að [...]í Reykjavík.

Telst þetta varða við 244. gr. almennra hegningarlaga nr. 19/1940.

15. Þjófnað með því að hafa, fimmtudaginn 23. janúar 2020, brotist inn í gistiheimilið B2 Apartments að [...] í Reykjavík, og stolið þaðan Stanley verkfæratösku og Dewalt verkfæratösku sem innihéldu ýmis verkfæri ásamt tveimur vinnu vestum, allt að samtals áætluðu verðmæti 300.000 kr.

Telst þetta varða við 244. gr. almennra hegningarlaga nr. 19/1940.

16. Fíkniefna- og vopnalagabrot með því að hafa, miðvikudaginn 5. febrúar 2020, haft í vörslum sínum, að [...] í Reykjavík, 1,56 gaf kókaíni og verið vopnaður svörtum vasahníf, sem fannst við líkamsleit lögreglu á ákærða, og lagt var hald á.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 30. gr., sbr. 36. gr., vopnalaga nr. 16/1998.

17. Umferðarlagabrot með því að hafa, sunnudaginn 9. febrúar 2020, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 1500 ng/ml af amfetamíni, 1400 ng/ml af metamfetamíni og 70 ng/ml af metýlfenídat) vestur Miklubraut í Reykjavík, við gatnamót Kringlumýrarbrautar, uns aksturinn var stöðvaður af lögreglu skömmu síðar.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

18. Umferðarlagabrot með því að hafa, fimmtudaginn 13. febrúar 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 485 ng/ml af amfetamíni og 1500 ng/ml af metamfetamíni) suður Snorrabraut í Reykjavík, við Flókagötu, uns aksturinn var stöðvaður af lögreglu skömmu síðar og við aksturinn notað farsíma án handfrjáls búnaðar.

Telst þetta varða við 1. mgr., sbr. 2. mgr., 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 57. gr., sbr. 1. mgr. 94. gr., sömu laga.

19. Þjófnað, fjársvik og tilraun til fjársvika með því að hafa, mánudaginn 17. febrúar 2020, stolið úr skáp nr. 117 í karlaklefa Sundhallarinnar að Barónsstíg 45 í Reykjavík, Samsung farsíma að verðmæti 41.990 kr, vegabréfi, lyklum og veski sem innihélt fimm greiðslukort C, kt. [...], og í kjölfarið á ólögmætan hátt, án heimildar og í blekkingarskyni, greitt með greiðslukorti brotaþola fyrir vörur að söluverðmæti 4.400 kr. í söluturninum Vikivaki að Laugavegi 5 í Reykjavík og skömmu síðar sama dag reynt að greiða með sama korti fyrir úlpu að söluverðmæti 179.000 kr í verslun 66°Norður að Laugavegi 17 í Reykjavík, en kortinu var hafnað umrætt sinn.

Telst þetta varða við 244. gr., 248. gr. og 248. gr., sbr. 20. gr., almennra hegningarlaga nr. 19/1940.

20. Þjófnað og tilraun til fjársvika með því að hafa, þriðjudaginn 18. febrúar 2020, stolið úr skáp nr. 129 í karlaklefa Sundhallarinnar að Barónsstíg 45 í Reykjavík, Iphone XR farsíma að óþekktu verðmæti og veski sem innihélt ökuskírteini og greiðslukort [...], kt. [...], og daginn eftir, á ólögmætan hátt, án heimildar og í blekkingarskyni, reynt að greiða með fyrrnefndu stolnu greiðslukorti, í verslun Hagkaups í Smáralind að Hagasmára 1 í Kópavogi, fyrir matvörur að samtals söluverðmæti 3.556 kr., en kortinu var hafnað umrætt sinn.

Telst þetta varða við 244. gr. og 248. gr., sbr. 20. gr., almennra hegningarlaga nr. 19/1940.

21. Þjófnað með því að hafa, mánudaginn 24. febrúar 2020, stolið úr læstum skáp í bílastæðahúsi að Vesturgötu 17 í Reykjavík, tveimur ferðatöskum sem innihéldu Macbook Pro tölvu, Ipad Air 2, Canon linsu, Northface skíðajakka og ýmsan fatnað, allt að samtals áætluðu verðmæti 304.000 kr.

Telst þetta varða við 244. gr. almennra hegningarlaga nr. 19/1940.

22. Nytjastuld, skjalafals, umferðar- og fíkniefnalagabrot með því að hafa, miðvikudaginn 26. febrúar 2020, í heimildarleysi tekið bifreiðina [...] af bifreiðastæði bílasölunnar Bílakaupa, að Köllunarklettsvegi 3 í Reykjavík, en ákærði fékk bifreiðina til reynsluaksturs með því að hafa í blekkingarskyni gefið upp nafn D, kt. [...], og framvísað skilríkjum D í því skyni sem ákærði hafði heimildarlaust í vörslum sínum, og ekki skilað bifreiðinni aftur til bílasölunnar heldur ekið bifreiðinni sviptur ökurétti víðsvegar um höfuðborgarsvæðið uns lögregla handtók ákærða rétt fyrir miðnætti sama dag í bifreiðinni við [...] í Reykjavík, og á þeim tíma er ákærði var handtekinn haft í vörslum sínum 0,33 gaf metamfetamíni sem fannst við líkamsleit lögreglu á ákærða og lagt var hald á.

Telst þetta varða við 1. mgr. 157. gr. og 1. mgr. 259. gr. almennra hegningarlaga nr. 19/1940, 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

23. Þjófnað með því að hafa, miðvikudaginn 26. febrúar 2020, stolið, úr töskuherbergi Hótels Kletts að [...]í Reykjavík, Gucci skópari að áætluðu verðmæti 90.000 kr.

Mál nr. 007-2020-12524

Telst þetta varða við 244. gr. almennra hegningarlaga nr. 19/1940.

24. Húsbrot með því að hafa, föstudaginn 28. febrúar 2020, spennt upp læsta hurð að bílageymslu fjölbýlishúss að [...]í [...]og ruðst þar inn í heimildarleysi.

Telst þetta varða við 231. gr. almennra hegningarlaga nr. 19/1940.

Þess er krafist að ákærðu báðir verði dæmdir til refsingar og til greiðslu alls sakarkostnaðar. Ennfremur er þess krafist að ákærði X verði dæmdur til að sæta sviptingu ökuréttar skv. 101. gr. laga nr. 77/2019, til að sæta upptöku á 3,74 graf amfetamíni, 1,56 gaf kókaíni, 0,33 gaf metamfetamíni og 1,55 gaf maríhúana og til að sæta upptöku á 5 hnífum, sbr. ákærulið nr. 13 og 16, samkvæmt heimild í 1. mgr. 69. gr. a. almennra hegningarlaga nr. 19/1940.

Einkaréttarkröfur:

Vegna ákæruliðar nr. 3 gerir I-kvk-nf L-kvk-nf B-kvk-nf, lögmaður, fyrir hönd B, kt. [...], þá kröfu að ákærða verði gert að greiða brotaþola miskabætur að fjárhæð kr. 5.000.000,-auk vaxta skv. 8. gr. laga um vexti og verðtryggingu nr. 38/2001 frá 19. júlí 2018 en með dráttarvöxtum skv. 9. gr., sbr. 1. mgr. 6. gr. laga um vexti og verðtryggingu nr. 38/2001 frá þeim degi er mánuður er liðinn frá því að bótakrafan er birt til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Í þinghaldi fyrir dómtöku lækkaði brotaþoli bótakröfu sína í 2.000.000 króna en vaxtakrafan er óbreytt. Þá krafðist réttargæslumaður þóknunar.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var dæmdur í 45 daga fangelsi 12. júní 2019 fyrir umferðar- og fíkniefnalagabrot. Þá var hann sviptur ökurétti ævilangt frá 21. október sama ár. Refsing ákærða verður ákveðin samkvæmt 77. gr. almennra hegningarlaga, auk þess sem honum verður dæmdur hegningarauki samkvæmt 78. gr. sömu laga vegna 3. ákæruliðar. Til málsbóta fyrir ákærða er skýlaus játning hans auk þess sem hann hefur samþykkt bótaskyldu. Refsing hans er hæfilega ákveðin 12 mánaða fangelsi en til frádráttar skal koma gæsluvarðhaldsvist hans eins og í dómsorði greinir. Þá verður ævilöng ökuréttarsvipting áréttuð.

Ákærði hefur samþykkt bótaskyldu gagnvart brotaþola í 3. ákærulið en hafnað kröfu hennar sem of hárri. Miskabætur til brotaþola eru hæfilega ákveðnar 600.000 krónur með vöxtum eins og í dómsorði greinir. Það athugast að ákærða var birt krafan 13. nóvember 2019 og verður hann því dæmdur til að greiða dráttarvexti frá 13. desember sama ár.

Ákærði hefur samþykkt upptöku fíkniefna og hnífa og verður því orðið við þeirri kröfu eins og í dómsorði greinir.

Loks verður ákærði dæmdur til að greiða sakarkostnað, málsvarnarþóknun skipaðs verjanda síns og þóknun réttargæslumanns brotaþola. Þóknanir eru ákvarðaðar að meðtöldum virðisaukaskatti í dómsorði.

A-kk-nf Í-kk-nf héraðsdómari kveður upp dóminn.

Dómsorð :

Ákærði, X, sæti fangelsi í 12 mánuði. Til frádráttar skal koma gæsluvarðhaldsvist hans frá 13. til 27. nóvember 2019 og frá 5. mars 2020 til dagsins í dag.

Ákærði er sviptur ökurétti ævilangt.

Ákærði greiði B 600.000 krónur með vöxtum samkvæmt 1. mgr. 8. gr. laga nr. 38/2001 frá 19. júlí 2018 til 13. desember 2019 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Upptæk skulu vera 3,74 gaf amfetamíni, 1,56 gaf kókaíni, 0,33 gaf metamfetamíni, 1,55 gaf maríjúana og 5 hnífar.

Ákærði greiði 595.767 krónur í sakarkostnað, málsvarnarþóknun skipaðs verjanda síns, J-kk-ef B-kk-ef K-kk-ef lögmanns, 1.161.260 krónur, og þóknun skipaðs réttargæslumanns brotaþola, I-kvk-ef L-kvk-ef B-kvk-ef lögmanns, 367.040 krónur.

A-kk-nf Í-kk-nf